शिवसागर शिवदौल
शिवदौल (Sivadol) भारत के असम राज्य के शिवसागर ज़िले के शिवसागर नगर के मध्य स्थित तीन मन्दिरों और एक संग्रहालय का समूह है। असमिया में 'दौल' का अर्थ मन्दिर होता है। 'यह 'शिवसागर' नामक तालाब के किनारे स्थित है जिसे 'बरपुखुरी' कहते हैं। यहाँ स्थित तीन मन्दिरों में एक शिव का, एक विष्णु का और एक दुर्गा का है। तालाब का निर्माण १७३१ और १७३८ के बीच हुआ था जबकि मन्दिरों का निर्माण १७३४ में हुआ। असम के राजा स्वर्गदेव शिवसिंह (1714–1744) की रानी बररजा अम्बिका ने कराया था। शिवदौल की ऊँचाई १०४ फुट है और भूमि पर इसकी परिधि १९५ फुट है। इसके ऊपर एक ८ फुट ऊँचा सुनहरा कलचीर है।